পিতাকে খাবার দেয়া নিয়ে রংপুরে বড় ভাইকে পিটিয়ে হত্যা
বৃদ্ধ পিতাকে খাবার দেয়া নিয়ে বিরোধের জেরে ছোট ভাইয়ের হাতে খুন হলেন বড় ভাই।







রোববার রাত ৯টার দিকে রংপুর মহানগরীর মধ্য দেওডোবা গ্রামে হাতুড়ি দিয়ে পিটিয়ে তাকে হত্যা করা হয়।




এ ঘটনায় ছোট ভাইয়ের বউ ও ভাতিজাকে গ্রেফতার করেছে পুলিশ।
রংপুর মেট্রোপলিটন পুলিশের অতিরিক্ত উপ-পুলিশ কমিশনার (অপরাধ) শহিদুল্লাহ কাওসার জানান, ওই গ্রামের বৃদ্ধ ইয়াসিন আলি তার ছোট ছেলে জামিলের সঙ্গে একই সঙ্গে খাওয়া-দাওয়া করত। মাঝে মাঝে তার বড় ছেলে শামীম তাকে খাবার দিত।
এ নিয়ে রোববার সকালে শামীমের সঙ্গে জামিল ও তার পরিবারের লোকজনের ঝগড়া হয়। রাত ৯টায় আবারও শামীম বৃদ্ধ পিতার কাছে মুরগির মাংস দিয়ে খাবার নিয়ে যায়।
আবারও তর্ক বাঁধলে জামিল তার স্ত্রী আনোয়ারা ও পুত্র আতিকুর রহমান মিলে শামীমকে হাতুড়ি দিয়ে পেটায়। এতে ঘটনাস্থলেই মারা যায় শামীম।
পুলিশ লাশ উদ্ধার করে রাতে ময়নাতদন্তের জন্য রংপুর মেডিকেল কলেজ হাসপাতালের মর্গে পাঠায়। সোমবার লাশের ময়নাতদন্ত শেষে দাফনের জন্য পরিবারের কাছে হস্থান্তর করা হয়। এ ঘটনায় রাতেই জামিলের স্ত্রী আনোয়ারা ও তার ছেলে আতিকুরকে গ্রেফতার করেছে পুলিশ।

বৃদ্ধ পিতাকে খাবার দেয়া নিয়ে বিরোধের জেরে ছোট ভাইয়ের হাতে খুন হলেন বড় ভাই।